चरित्रवान दिखना अभिनय है, शीलवान होना संघर्ष
अपने आपको संयत रखना भी एक संघर्ष है। हमारे आसपास जो वातावरण है, कोई भी काम अब आसानी से नहीं हो सकता। हर मौके पर संघर्ष है। एक कीट है, जिसे परवाना कहते हैं। Pt. Vijayshankar Mehta's column - Appearing characterful is acting, being polite is a struggle
अपने आपको संयत रखना भी एक संघर्ष है। हमारे आसपास जो वातावरण है, कोई भी काम अब आसानी से नहीं हो सकता। हर मौके पर संघर्ष है। एक कीट है, जिसे परवाना कहते हैं। इस पतंगे का आगे रहकर आग में झुलसने का स्वभाव है। यदि संघर्ष की नौबत आए तो परवाना बनकर संघर्ष मत करना। यह एक तासीर है, अपने आपको झुलसा लेना। यदि यह आदत पड़ गई तो शमा तो क्या, पानी की धार भी झुलसा देगी। हमारे ही दुर्गुण हमें पतंगा बना देते हैं।
जैसे ही भोग-विलास की स्थितियां सामने आती हैं, हम उसमें तुरंत गिर जाते हैं। इससे बचने के लिए संयम का संघर्ष करते रहें। यह एक ऐसा संघर्ष है, जो हमारे भीतर चलता है। बाहर कोई जान ही नहीं पाता कि भीतर वासना का कैसा मंथन चल रहा है। अपनी वासना से निपटना बहुत बड़ा युद्ध है। इस युद्ध में चार शस्त्र विजयी बनाएंगे- संकल्प, अभ्यास, माता-पिता, गुरुजनों का आशीर्वाद और ईश्वर की कृपा। बाहर से चरित्रवान दिखना अभिनय है, पर भीतर से शीलवान होना संघर्ष है। बड़ी ताकत लगती है खुद के चरित्र को बचाने में।